 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Miestna rada : 14.06.2021

## Miestne zastupiteľstvo : 22.06.2021

 **Návrh**

**nájmu časti pozemku registra „C“ parc. č. 5478/29 o výmere 9 m2 pod letným exteriérovým sedením v nadväznosti na prevádzku „Zmrzlina u Mapa“**

 **na Korytnickej ul. 3/a, na dobu určitú t. j. od 01.07.2021 do 31.10.2021**

**v prospech prevádzkovateľa:**

**Jarmila Žilinská, IČO: 41 541 251, Bodrocká 4, 821 07 Bratislava**

ako prípad hodný osobitného zreteľa v zmysle § 9a ods. 9 písm. c)

zákona SNR č. 138/1991 Zb. o majetku obcí v znení neskorších predpisov

**Predkladá: Materiál obsahuje:**

Zoltán Pék - vyjadrenie miestnej rady a komisií

starosta - návrh uznesenia

 - dôvodová správa

- žiadosť, katastrálna mapa

**Zodpovedná:**

Ing. Mariana Páleníková

prednostka

**Spracovala:**

Vlasta Pavlačková

referent EOaSM

**Vyjadrenie miestnej rady dňa 14.06.2021**

**UZNESENIE č. 148/2021/MR**

**Miestna rada odporúča miestnemu zastupiteľstvu schváliť predložený návrh uznesenia.**

**Vyjadrenie komisií**

Komisia finančná, podnikateľských činností a obchodu :

**Odporúča prerokovať materiál na Miestnej rade a Miestnom zastupiteľstve mestskej časti Podunajské Biskupice.**

Komisia sociálnych vecí a zdravotníctva :

**neprerokovala**

Komisia školstva, kultúry, mládeže a športu :

**neprerokovala**

Komisia územného plánu, výstavby, životného prostredia, odpadov a cestného hospodárstva :

**neprerokovala**

#### **Návrh uznesenia**

Na schválenie uznesenia je potrebný súhlas 3/5 väčšiny všetkých poslancov

**Uznesenie č. : .....................................**

Miestne zastupiteľstvo Mestskej časti Bratislava – Podunajské Biskupice po prerokovaní:

# A: schvaľuje:

nájom časti pozemku registra „C“ parc. č. 5478/29 o výmere 9 m2 pod letným exteriérovým sedením v nadväznosti na prevádzku „Zmrzlina u Mapa“ na Korytnickej ul. 3/a, na dobu určitú t. j. od 01.07.2021 do 31.10.2021 vo výške 157,70 €  v k. ú. Podunajské Biskupice v prospech prevádzkovateľa: Jarmila Žilinská, IČO: 41 541 251, Bodrocká 4, 821 07 Bratislava ako prípad hodný osobitného zreteľa v zmysle § 9a ods. 9 písm. c) zákona SNR č. 138/1991 Zb. o majetku obcí v znení neskorších predpisov z dôvodu zachovania poskytovania služieb občanom Mestskej časti Bratislava – Podunajské Biskupice.

**Dôvodová správa**

**Predmet:**  nájom časti pozemku registra „C“ parc. č. 5478/29 o výmere 9 m2 pod letným

exteriérovým sedením v nadväznosti na prevádzku „Zmrzlina u Mapa“ na Korytnickej ul.

3/a, v k. ú. Podunajské Biskupice

**Doba nájmu:** určitá t. j. od 01.07.2021 do 31.10.2021

**Žiadateľ:** Jarmila Žilinská, IČO: 41 541 251, Bodrocká 4, 821 07 Bratislava

**Špecifikácia pozemku:** predmetom nájmu je časť pozemku o výmere 9 m2 nachádzajúca

sa na parc. č. 5478/29 o celkovej výmere 2. 524 m2. Predmetný pozemok je zapísaný na LV

č. 1395 hlavného mesta SR Bratislavy, vedený na Správe katastra pre k. ú. Podunajské

Biskupice. Mestská časť Bratislava – Podunajské Biskupice má uvedený pozemok zverený

do správy zverovacím protokolom č. 61/91 zo dňa 30. 09. 1991.

**Skutkový stav:**

Dňa 17.05.2021 podala prevádzkovateľka Jarmila Žilinská žiadosť o nájom časti pozemku registra „C“ parc. č. 5478/29 o výmere 9 m2 pod letným exteriérovým sedením v nadväznosti na prevádzku „Zmrzlina u Mapa“ na Korytnickej ul. 3/a na dobu určitú od 01.07.2021 do 31.10.2021.

Žiadateľka by chcela na mieste budúcej terasy spevniť plochu – podlahovou krytinou, na ktorej by boli umiestnené 4 stoly s tieniacimi zariadeniami a skultúrniť okolie.

 Výška nájomného za pozemok pod letným exteriérovým sedením bude stanovená v zmysle Čl. 9 ods. 1 písm. b/ Všeobecne záväzného nariadenia Mestskej časti Bratislava - Podunajské Biskupice č. 2/2020 zo dňa 22.09.2020 o cenovej regulácii nájomného za nebytové priestory, školské a predškolské zariadenia a prenájom pozemkov a o cenovej regulácii služieb spojených s užívaním nebytových priestorov a prenájmom pozemkov v majetku a v správe Mestskej časti Bratislava – Podunajské Biskupice (t. j. 9 m2 x 52,- €/m2/rok). Výška nájomného za obdobie od 01.07.2021 do 31.10.2021 bude 157,70 € .

 Prevádzka letných exteriérových sedení je stanovená na obdobie od 01.04. do 31. 10. daného roku v maximálnom rozpätí denne od 08. 00. hod. do 21. 30. hod.. V čase od

21. 30. hod. do 22. 00. hod. prevádzkovateľ zabezpečí presunutie klientov do interiéru prevádzkarne a údržbu priestoru letného sedenia, resp. jeho dennú likvidáciu v prípade, ak letné sedenie nie je trvalo umiestnené v teréne.

Na rokovanie miestneho zastupiteľstva predkladáme návrh na nájom vyššie uvedeného pozemku ako prípad hodný osobitného zreteľa v zmysle § 9a ods. 9 písm. c) zákona SNR č. 138/1991 Zb. o majetku obcí v znení neskorších predpisov z dôvodu zachovania poskytovania služieb občanom Mestskej časti Bratislava – Podunajské Biskupice.

Na základe hore uvedeného odporúčame schváliť nájom časti pozemku registra „C“ parc. č. 5478/29 o výmere 9 m2 na Korytnickej ul. 3/a v zmysle návrhu bodu A tohto uznesenia.